
MEC d.o.o. 

Rade Končara 16/a
40305 Nedelišće

OIB: 91208721053

Evidencijski broj nabave: N_01
Datum objave OoN i Dokumentacije za nadmetanje na stranici Strukturnih fondova (www.strukturnifondovi.hr): 03.10.2018. 
DOKUMENTACIJA ZA NADMETANJE 
Predmet nabave: Izgradnja sunčane elektrane i zamjena rasvjete u proizvodnom pogonu
Naziv projekta: “Projekt izmjene rasvjete i izgradnje sunčane elektrane radi povećanja energetske učinkovitosti u proizvodnim industrijama”
Projekt je sufinanciran sredstvima Europskog fonda za regionalni razvoj temeljem javnog poziva „Povećanje energetske učinkovitosti i korištenja obnovljivih izvora energije u proizvodnim industrijama“, broj Ugovora KK.04.1.1.01.0017

1. OPĆI PODACI 
1.1. Opći podaci o Naručitelju 
Naziv i sjedište Naručitelja: MEC d.o.o., Rade Končara 16/a, Nedelišće
OIB: 91208721053
Odgovorna osoba Naručitelja: Zlatko Železnjak
Tel: 091/517-5845
Fax: 040/360-672
E-mail: zlatko@mec.hr 
Internetska adresa: www.mec.hr 
Naručitelj je upisan u registar obveznika PDV-a.                                                     
1.2. Osoba zadužena za komunikaciju s gospodarskim subjektima 
Ime i prezime: Zlatko Železnjak
E-mail: zlatko@mec.hr 
Telefon: 091/517-5845
Fax : 040/360-672

Sve informacije vezane uz postupak nabave, Ponuditelji mogu dobiti isključivo od navedene kontakt osobe. Cjelokupna komunikacija i razmjena informacija se vodi u pisanoj formi, putem elektroničke pošte i/ili telefaksa ili kombinacijom tih sredstava. 
1.3. Vrsta postupka nabave

Nabava se provodi u sklopu projekta „Projekt izmjene rasvjete i izgradnje sunčane elektrane radi povećanja energetske učinkovitosti u proizvodnim industrijama“ odobrenog slijedom poziva „Povećanje energetske učinkovitosti i korištenja obnovljivih izvora energije u proizvodnim industrijama“, referentne oznake KK.04.1.1.01, a sukladno Dodatku 2. Postupci nabave za osobe koje nisu obveznici Zakona o javnoj nabavi. Naručitelj provodi postupak s objavljivanjem Obavijesti o nabavi (OoN), sukladno točki 5., Dodatka 2.
2. PODACI O PREDMETU NABAVE

2.1. Tehničke specifikacije, opis posla i sve relevantne tehničke pojedinosti predmeta nabave 
Predmet nabave je izgradnja sunčane elektrane i zamjena rasvjete u proizvodnom pogonu na adresi Industrijska 9, Pribislavec, k.č.br. 811/1/2/1/1/1/1/1/1/1/1/33 (prema katastru k.č.br. 3320/161) k.o. Pribislavec u skladu sa glavnim projektom elektroinstalacija (teh. dnevnik 35/2017) čiji je glavni projektant Goran Oreški, mag.ing.el. 

Predmet nabave obuhvaća izgradnju sunčane elektrane nazivne snage 144 kW koja će se izgraditi na krovu pogona kao konstruktivni sistem površine 920 m2 modula pričvršćenih na aluminijsku podkonstrukciju. Elektranu čini 560 fotonaponskih modula snage po 270 Wp, odnosno ukupne snage 151,2 kWp, četiri izmjenjivača ukupne nazivne snage 144 kW i aluminijska konstrukcija za prihvat modula. 
Osim izgradnje sunčane elektrane, predmet nabave obuhvaća demontažu i zbrinjavanje postojeće rasvjete (42 rasvjetna tijela) te ugradnju LED rasvjetnih tijela. Rasvjetna tijela postavljat će se na mjesta na kojima je bila postojeća rasvjeta i koristit će se postojeća noseća konstrukcija i postojeći elektrorazvod. 
Tehničke specifikacije, opis posla i sve relevantne tehničke pojedinosti predmeta nabave definirani su u projektnoj dokumentaciji koja je prilog ove Dokumentacije za nadmetanje: Troškovnik.
2.2. Podaci o vrsti, opsegu i općoj prirodi poslova
Vrsta, opseg i opća priroda poslova definirani su u tehničkoj dokumentaciji koja je prilog ove Dokumentacije za nadmetanje.
2.3. Grupe predmeta nabave

Predmet nabave nije podijeljen na grupe. Ponuditelj mora ponuditi cjelokupan predmet nabave.
2.4. Troškovnik

Troškovnik mora biti popunjen na izvornom predlošku (Prilog 7), bez mijenjanja, ispravljanja i prepisivanja izvornog teksta. Ponuditelj mora ispuniti jediničnim cijenama sve stavke na način kako je to definirano u troškovniku. 
Ako ponuditelj promijeni tekst ili količine ili ponudi robu sa manjim tehničkim svojstvima od tražene, ili ne popuni sve tražene stavke troškovnika, Naručitelj će ponudu smatrati neprihvatljivom i ponuda će biti isključena. 
Budući da se pojedine stavke u Troškovniku nisu mogle dovoljno precizno i razumljivo opisati, upućuje se na određeni komercijalni proizvod isključivo kao primjer (uz oznaku “ili jednakovrijedno”), te se smatraju prihvatljivim ponude drugih proizvoda jednakih njima po specifikaciji i kvaliteti.
Ponuditelj je dužan na za to predviđenim praznim mjestima Troškovnika, prema odgovarajućim stavkama navesti komercijalni proizvod koji nudi (proizvođač i/ili marka i/ili tip i/ili model).

Ukoliko se nudi jednakovrijedan proizvod za taj proizvod potrebno je priložiti tehnički list proizvoda kojim se dokazuje jednakovrijednost.
Proizvod koji je u određenoj troškovničkoj stavci naveden kao primjer smatrat će se ponuđenim, ako ponuditelj ne navede nikakav drugi proizvod na za to predviđenom mjestu stavke.
Troškovnik mora biti potpisan i ovjeren na stranici ukupne rekapitulacije od strane ovlaštene osobe Ponuditelja.

2.5. Mjesto izvođenja radova/isporuke robe
Lokacija predmetne građevine je u Međimurskoj županiji, Industrijska ulica 9, Pribislavec, 40000 Čakovec na k.č.br. 811/1/2/1/1/1/1/1/1/1/1/33 (prema katastru k.č.br. 3320/161) k.o. Pribislavec.
2.6. Rok izvođenja radova/isporuke robe
Maksimalni rok izvođenja radova/isporuke robe je 6 mjeseci, od dana uvođenja u posao. 
3. Uvjeti i zahtjevi koje moraju ispunjavati potencijalni ponuditelji
3.1. Razlozi isključenja ponuditelja

Naručitelj će isključiti ponuditelja iz postupka nabave: 
1. Ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje
· u Republici Hrvatskoj, ako gospodarski subjekt ima poslovni nastan u Republici Hrvatskoj
· u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj. 
Dokumenti kojima ponuditelj dokazuje da ne postoje razlozi za isključenje: 
Gospodarski subjekt u ponudi dostavlja potvrdu Porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje. Dokument ne smije biti stariji od 30 dana računajući od dana početka postupka nabave.

U slučaju zajednice ponuditelja, svi članovi zajednice moraju dokazati da ne postoje razlozi isključenja. Ukoliko gospodarski subjekt namjerava dio ugovora o nabavi dati u podugovor jednom ili više podugovaratelja, gore navedene okolnosti utvrđuju se pojedinačno za sve podugovaratelje.
3.2. Dokazi sposobnosti
1. Naručitelj od ponuditelja zahtijeva podnošenje sljedećih dokaza pravne i poslovne sposobnosti: 

1.1. Izvadak iz sudskog, obrtnog, strukovnog ili drugog odgovarajućeg registra koji se  vodi u državi njegova poslovnog nastana. Dokument ne smije biti stariji od 3 (tri) mjeseca računajući od dana početka postupka nabave. 
U slučaju zajednice ponuditelja, svi članovi zajednice moraju dokazati sposobnost iz točke 1.1. Ukoliko gospodarski subjekt namjerava dio ugovora o nabavi dati u podugovor jednom ili više podugovaratelja, gore navedene okolnosti utvrđuju se pojedinačno za sve podugovaratelje.
2. Naručitelj od ponuditelja zahtijeva dostavu sljedećih dokaza financijske sposobnosti:

2.1. Dokument izdan od bankarskih ili drugih financijskih institucija kojim se  dokazuje solventnost gospodarskog subjekta. Dokaz se prilaže u obliku financijske dokumentacije BON2/SOL2. Gospodarski subjekt sa sjedištem izvan Republike Hrvatske solventnost dokazuje jednakovrijednim dokumentom koji sadrži sve podatke potrebne za utvrđivanje ispunjavanja uvjeta. 
Gospodarski subjekt  mora dokazati da nije bio u blokadi više od 7 dana u prethodnih 6 (šest) mjeseci računajući do dana početka postupka javnog nadmetanja dostavom BON2 ili SOL2 ne starijeg od 30 dana od dana početka postupka javne nabave (za svaki bankovni račun kojeg posjeduje). Datum do kojeg se računa razdoblje od prethodnih 6 mjeseci može biti bilo koji datum nakon početka postupka javne nabave uključujući i sam datum početka postupka. Ovim dokazom ponuditelj dokazuje da je solventan te da će pravovremeno podmirivati sve obveze koje će imati zbog ove nabave.
U slučaju zajednice ponuditelja, sposobnost iz točke 2.1. dokazuje se pojedinačno.
2.2. Izjavu o ukupnom poslovnom prihodu gospodarskog subjekta za posljednje tri dostupne financijske godine (2015.,2016., 2017.) Ponuditelj popunjava Prilog 5 ove Dokumentacije za nadmetanje. 

Minimalnu razinu financijske sposobnosti zadovoljit će Ponuditelj koji dokaže da je ukupan poslovni prihod u svakoj godini minimalno u dvostrukom iznosu vrijednosti ponude bez PDV-a za predmet nabave. 

U slučaju zajednice ponuditelja, sposobnost iz točke 2.2. dokazuje se kumulativno.
2.3. Financijski rezultat

Svaki ponuditelj mora dokazati pozitivan financijski rezultat poslovanja za svaku od tri posljednje dostupne financijske godine (2015., 2016, 2017.), odnosno, ovisno o datumu osnivanja ili početka obavljanja djelatnosti gospodarskog subjekta.

Kao dokaz ispunjenja uvjeta financijske sposobnosti ponuditelj dostavlja račun dobiti i gubitka ili drugi odgovarajući financijski izvještaj za traženo razdoblje.

U slučaju zajednice ponuditelja, sposobnost iz točke 2.1. dokazuje se pojedinačno.
3. Naručitelj od ponuditelja zahtijeva dostavu sljedećih dokaza tehničke i stručne sposobnosti:
3.1. Popis ugovora izvršenih u godini u kojoj je započeo postupak nabave i tijekom 3 (tri) godine koje prethode toj godini. Popis ugovora sadrži predmet ugovora, vrijednost ugovora, datum izvršenja i naziv druge ugovorne strane. Iz popisa ugovora ponuditelj mora dokazati da je izvršio jedan ili više (maksimalno 3) istih ili sličnih ugovora, odnosno izvršenje ugovora za izgradnju sunčane elektrane i zamjene rasvjete čija zbrojena vrijednost ugovora iznosi minimalno 1.000.000 kn bez PDV-a. 
Ponuditelj popunjava prilog 4 ovog Dokumentacije za nadmetanje.
U slučaju zajednice ponuditelja, sposobnost iz točke 3.1. dokazuje se kumulativno.
3.2. Ponuditelj mora dokazati da ima zaposlenog ovlaštenog voditelja građenja sukladno članku 30. Zakona o poslovima i djelatnostima prostornog uređenja i gradnje (NN broj 78/15) . Kao dokaz ispunjenja uvjeta sposobnosti iz točke 3.3 ponuditelj dostavlja: 
· Potvrdu o upisu u odgovarajući imenik Komore za minimalno voditelja građenja elektrotehničke struke,

· Potvrdu o radnom stažu koju je izdao Hrvatski zavod za mirovinsko osiguranje iz koje je vidljivo da je imenovani ovlašteni voditelj građenja elektrotehničke struke zaposlenik ponuditelja, a koja ne smije biti starija od 30 dana objave Obavijesti o nabavi.
Gospodarski subjekti sa sjedištem izvan Republike Hrvatske uvjet sposobnosti iz točke 3.2. dokazuju sukladno članku 59.,60.,61.,62.,63.,64.,65. Zakona o poslovnim i djelatnostima prostornog uređenja i gradnje (NN broj 78/15) odnosno jednakovrijednim potvrdama kojima se dokazuje stručna kvalifikacija potrebna za obavljanje poslova voditelja građenja elektrotehničke struke.

U slučaju zajednice ponuditelja, sposobnost iz točke 3.2. dokazuje se kumulativno.
3.3. Ponuditelj mora dokazati da ima zaposlenog certificiranog instalatera fotonaponskih sustava sukladno članku 5. Pravilnika o uvjetima i mjerilima za utvrđivanje sustava kvalitete usluga i radova za certificiranje instalatera obnovljivih izvora energije - fotonaponskih sustava  (NN broj 56/15) . Kao dokaz ispunjenja uvjeta sposobnosti iz točke 3.3 ponuditelj dostavlja: 
· Presliku Certifikata za radove postavljanja fotonaponskih za minimalno jednog zaposlenika,

· Potvrdu o radnom stažu koju je izdao Hrvatski zavod za mirovinsko osiguranje iz koje je vidljivo da je certificirani instalater fotonaponskih sustava zaposlenik ponuditelja, a koja ne smije biti starija od 30 dana objave Obavijesti o nabavi,

Gospodarski subjekti sa sjedištem izvan Republike Hrvatske uvjet sposobnosti iz točke 3.3. dokazuju sukladno članku 9. Pravilnika o uvjetima i mjerilima za utvrđivanje sustava kvalitete usluga i radova za certificiranje instalatera obnovljivih izvora energije - fotonaponskih sustava (NN broj 56/15) odnosno jednakovrijednim potvrdama. 

U slučaju zajednice ponuditelja, sposobnost iz točke 3.3. dokazuje se kumulativno.

3.3. Kvaliteta izvođenja poslova

1.  Ponuditelj mora imati implementiran:

· Sustav za upravljanje kvalitetom uspostavljen i certificiran prema normi ISO 9001: 2015 ili jednakovrijednoj;

· Sustav za upravljanje okolišem uspostavljen i certificiran prema normi ISO 14001: 2015 ili jednakovrijednoj;

· Sustav upravljanja zdravljem i sigurnošću na radu i certificiran prema normi ISO 45001:2018 ili jednakovrijednoj.
Ponuditelj uz ponudu treba priložiti preslike važećih certifikata ili jednakovrijedne dokumente.

U slučaju zajednice ponuditelja, sposobnost iz točke 1. dokazuje se kumulativno.
2. Ponuditelj mora dokazati da će instalirani moduli biti ispitani i certificirani prema sljedećim normama:

· EN IEC 61215:2005 ili jednakovrijednoj;
· EN IEC 61730-1:2007 ili jednakovrijednoj;
· EN IEC 61730-2:2007 ili jednakovrijednoj. 
· IEC TS 62804-1:2015 ili jednakovrijednoj
Ponuditelj uz ponudu treba priložiti preslike važećih certifikata za module ili jednakovrijedne dokumente.  
U slučaju zajednice ponuditelja, sposobnost iz točke 2. dokazuje se kumulativno.
3.4. Jamstveni rok 
Minimalni jamstveni rokovi koje ponuditelj mora zadovoljiti su: 
· 15 godina jamstva na fotonaponske module
· 10 godina jamstva na fotonaponske izmjenjivače
· 10 godina jamstva na izvedene radove
· 5 godina jamstva na rasvjetu

Za ispunjenje sposobnosti iz točke 3.5. ponuditelj je dužan dostaviti: 
· kopiju jamstvenog lista za fotonaponski modul 
· kopiju jamstvenog lista za izmjenjivač
· kopiju jamstvenog lista za rasvjetu
· popunjenu Izjavu o jamstvenom roku - Prilog 6 ove dokumentacije o izvedenim radovima i ostaloj opremi.

3.5. Pravila dostavljanja dokumenata

Sve dokumente koje Naručitelj zahtijeva kao dokaze da ne postoje razlozi za isključenje te dokumente kojima ponuditelji dokazuju svoju sposobnost, ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Naručitelj zadržava pravo prije donošenja Odluke o odabiru zatražiti izvornike traženih dokumenata.

Izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima gospodarski subjekt mora dokazati da i dalje ispunjava uvjete koje je Naručitelj odredio u postupku nabave.

4. Tražena jamstva

Naručitelj od gospodarskih subjekata traži dostavu sljedećih jamstava:
1. Jamstvo za ozbiljnost ponude – Ponuditelj je obvezan uz ponudu priložiti jamstvo za ozbiljnost ponude u obliku neopozive garancije prvoklasne banke na vrijednost od 30.000,00 kn s važenjem do isteka roka valjanosti ponude, za slučaj odustajanja ponuditelja od svoje ponude u roku njezine valjanosti, neprihvaćanja ispravka računske greške, odbijanja potpisivanja ugovora o nabavi ili nedostavljanja jamstva za uredno ispunjenje ugovora. 
Jamstvo se dostavlja u izvorniku u zatvorenoj foliji i čini sastavni dio ponude uvezene u cjelinu. Jamstvo ne smije biti ni na koji način oštećeno (bušenjem, klamanjem i sl.). Plastična folija mora biti s vanjske strane označena rednim brojem stranice na način kao i sve stranice ponude. 
2. Jamstvo za uredno ispunjenje ugovora za slučaj povrede ugovornih obveza – Odabrani izvoditelj je obvezan dostaviti Naručitelju, u roku od 8 (osam) dana od dana potpisa ugovora jamstvo za uredno ispunjenje Ugovora, u iznosu od 10% (deset posto) od ugovorene cijene radova/isporuke (bez PDV-a), a u obliku bjanko zadužnice, solemnizirane od strane javnog bilježnika, s rokom važenja 30 dana od predviđenog datuma završetka radova. Ukoliko dođe do produljenja roka ili povećanja ugovornog iznosa, odnosno zaključivanja dodatka ugovoru, iznos i rok valjanosti jamstva će se prilagoditi novonastaloj situaciji. 
3. Jamstvo za otklanjanje nedostataka u jamstvenom roku – Odabrani izvoditelj je obvezan Naručitelju u roku od 8 (osam) dana nakon primopredaje, dostaviti jamstvo za otklanjanje nedostataka u jamstvenom roku, u iznosu 5% (pet posto) vrijednosti izvedenih radova/ isporučene opreme (bez PDV-a), a u obliku bjanko zadužnice, solemnizirane od strane javnog bilježnika, s rokom važenja 30 (trideset) dana nakon isteka ugovornog jamstvenog roka, koji iznosi 2 (dvije) godine od dana primopredaje. 
5. Podaci o ponudi 
5.1. Sadržaj ponude 
Ponuda mora sadržavati: 
· popunjeni ponudbeni list 
· popunjeni obrazac troškovnika (prilog 7 ove Dokumentacije za nadmetanje) – u tiskanom i elektroničkom obliku (CD, format: MS Office Excel)
· dokumente kojima ponuditelj dokazuje da ne postoje razlozi isključenja sukladno točki 3.1. ove Dokumentacije za nadmetanje
· tražene dokaze sposobnosti sukladno točki 3.2. ove Dokumentacije za nadmetanje
· tražene dokaze kvalitete izvođenja poslova sukladno točki 3.3. ove Dokumentacije za nadmetanje

· tražene dokaze za jamstveni rok sukladno točki 3.4. ove Dokumentacije za nadmetanje
· jamstvo za ozbiljnost ponude 
· potvrda o pregledu mjesta izvođenja radova/isporuke robe. 
5.2. Način izrade ponude

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.
Ponuda se uvezuje jamstvenikom na način da se onemogući naknadno vađenje ili umetanje listova. Ako je ponuda izrađena u dva ili više dijelova svaki dio se uvezuje na način da se onemogući naknadno vađenje ili umetanje listova. Dijelove ponude kao što su uzorci, katalozi, mediji za pohranjivanje podataka i sl. koji ne mogu biti uvezeni ponuditelj obilježava nazivom i navodi u sadržaju ponuda kao dio ponude. Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.

Stranice ponude sa označavaju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati.

Ponuda mora biti izrađena u papirnatom obliku, otisnuta ili pisana neizbrisivom tintom. Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv. Ispravci moraju uz navod datuma ispravka biti potvrđeni potpisom ponuditelja.

Ponudbeni list potpisuje osoba koja je po zakonu ovlaštena za zastupanje pravne osobe gospodarskog subjekta – ponuditelja ili osoba koju je ovlaštena osoba ponuditelja pisanom punomoći ovlastila za potpisivanje ponude (u ovom slučaju uz ponudu se obvezno prilaže i punomoć za potpisivanje ponude).

Jezik i pismo ponude: hrvatski jezik i latinično pismo. Ukoliko su neki od dokumenata i dokaza traženih dokumentacijom za nadmetanje na nekom od stranih jezika, ponuditelj je dužan dostaviti i prijevod dokumenata/dokaza na hrvatski jezik od ovlaštenog prevoditelja – sudskog tumača.

Ponuda se dostavlja u izvorniku, uvezena jamstvenikom u cjelinu i u jednom primjerku preslike, uvezene jamstvenikom u cjelinu.
5.3. Rok i način dostave ponude
Ponuda se dostavlja u zatvorenoj omotnici, osobno ili poštom, najkasnije do 24.10.2018. do 12:00 h na adresu Naručitelja: MEC d.o.o., Industrijska ulica 9, Pribislavec, 40000 Čakovec
Na omotnici mora biti naznačeno: 

· naziv i adresa naručitelja 
· naziv i adresa ponuditelja 
· naziv predmeta nabave: “Projekt izmjene rasvjete i izgradnje sunčane elektrane radi povećanja energetske učinkovitosti u proizvodnim industrijama”
· naznaka „NE OTVARAJ“. 
Ponuda mora biti dostavljena do navedenog roka bez obzira na način dostave. Ponuditelj određuje način dostave ponude i sam snosi rizik eventualnog gubitka, odnosno nepravovremene dostave njegove ponude.
5.4. Elektronička dostava ponuda
Elektronička dostava ponuda nije dopuštena.

5.5. Način određivanja cijene ponude i valuta ponude

Ponuditelj izražava cijenu ponude u kunama (HRK). Cijena ponude piše se brojkama. U cijenu ponude bez poreza na dodanu vrijednost moraju biti uračunati svi troškovi i popusti. Cijena je nepromjenjiva tijekom trajanja ugovora.
5.6. Kriterij za odabir ponude

Kriterij za odabir ponude je ekonomski najpovoljnija ponuda. Pri odabiru ekonomski najpovoljnije ponude ponuditelja, Naručitelj će koristiti sljedeće kriterije:
1. cijena – 70% ( 70 bodova)

2. rok izvođenja radova/isporuke robe – 30% (30 bodova)

Formula: T = C + RI
T = ukupan broj bodova

C = broj bodova koji je dobila ponuda za ponuđenu cijenu

RI = broj bodova koji je dobila ponuda za ponuđeni rok izvođenja radova/isporuke robe
Ekonomski najpovoljnija ponuda je ona ponuda čiji je ukupni broj bodova najveći, odnosno najbliže 100. Ako dvije ili više ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije. 

Metodologija ocjene ponuda koju će Naručitelj primijeniti je sljedeća:

a) Cijena (C)

Ponudi s najnižom cijenom dodjeljuje se maksimalnih 70 bodova. Bodovi za pojedinačnu ponudu računaju se uz primjenu sljedeće formule:

C = Cp/Ct*70

C= broj bodova koji je ponuda dobila za ponuđenu cijenu (zaokruženo na cijeli broj)

Cp =najniža cijena ponuđena u postupku nabave

Ct = cijena ponude koja je predmet ocjene

70 = maksimalni broj bodova

b) Rok izvođenja radova/isporuke robe (RI)

Ponudi u s najkraćim rokom izvođenja radova/isporuke robe izraženo u danima dodjeljuje se maksimalni broj bodova..

Ponudi s najkraćim rokom izvođenja radova/isporuke robe dodjeljuje se maksimalnih 30 bodova. Bodovi za pojedinačnu ponudu računaju se uz primjenu sljedeće formule:

RI = broj bodova koji je ponuda dobila za rok izvođenja radova/isporuku robe (zaokruženo na cijeli broj)

RIp = rok izvođenja radova/isporuke robe u danima u ponudi koja se ocjenjuje

RIs = najkraći ponuđeni rok izvođenja radova/isporuke robe u danima
30 = maksimalni broj bodova

RI = RIs/RIp*30

5.7. Neuobičajeno niska cijena

Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost isporuke robe, izvođenja radova ili pružanja usluga koji su predmet nabave, naručitelj može odbiti takvu ponudu. Kod ocjene cijena naručitelj uzima u obzir usporedne iskustvene i tržišne vrijednosti te sve okolnosti pod kojima će se izvršavati određeni ugovor o nabavi.

Prije odbijanja takve ponude naručitelj mora pisanim putem od ponuditelja zatražiti objašnjenje s podacima o sastavnim elementima ponude koje smatra bitnima za izvršenje ugovora, a ti podaci mogu se posebice odnositi na:

· ekonomičnost u načinu gradnje, proizvodnom procesu ili pružanju usluga,

· izabrana tehnička rješenja i/ili iznimno povoljne uvjete koji su dostupni ponuditelju pri izvođenju radova, isporuci robe ili pružanju usluga,

· originalnost radova, roba ili usluga koje nudi ponuditelj,

· pridržavanje odredaba koje se odnose na poreze, zaštitu okoliša, zaštitu radnog mjesta i radne uvjete koje su na snazi u mjestu na kojem će se izvoditi radovi, pružati usluge ili isporučivati roba, 

· mogućnost da ponuditelj prima državnu potporu.

Naručitelj mora provjeriti podatke o sastavnim elementima ponude iz objašnjenja ponuditelja, uzimajući u obzir dostavljene dokaze. Naručitelj provjerava jesu li cijene ekonomski objašnjive i logične, a osobito može provjeriti jesu li u cijeni bitnih stavki sadržani svi troškovi (osoblja, materijala, uređaja, usluga itd.) te je li cijena za tržišno vrednije, odnosno kvalitetnije stavke u pravilu viša nego za tržišno manje vrijedne, odnosno manje kvalitetne stavke.
5.8. Rok valjanosti ponude

Rok valjanosti ponude je 60 dana od dana isteka roka za dostavu ponuda. 
5.9. Datum, vrijeme i mjesto otvaranja ponuda

Ponude će biti otvorene istodobno s istekom roka za dostavu ponuda dana 19.10.2018. godine u 12:00 h u prostorijama Naručitelja. 

Otvaranje ponuda nije javno. Pravo sudjelovanja na otvaranju ponuda imaju samo predstavnici Odbora za nabavu, imenovanog od odgovornog tijela Naručitelja.
5.10. Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

5.11. Alternativne ponude 
Alternativne ponude nisu dopuštene. 
6. Ostale odredbe 
6.1. Podaci o terminu posjete mjesta izvođenja radova/isporuke robe
Kako bi ponuditelji u potpunosti bili upoznati sa svim činjenicama koje bi mogle utjecati na formiranje cijene predmeta nabave, obavezni su pregledati mjesto izvođenja radova/isporuke robe.
Pregled mjesta izvođenja radova/isporuke robe, ponuditelji mogu obaviti, uz prethodnu najavu od minimalno tri dana prije dana pregleda lokacije, na tel: +385 91 517 5845, g. Zlatku Železnjak, u vremenu od 9:00 do 14:00 h, a najkasnije do petog dana prije isteka roka za dostavu ponuda. Posjet mjestu izvođenja radova moguć je samo uz prethodnu najavu, na bazi pojedinačnog posjeta svakog zainteresiranog gospodarskog subjekta, a svakom subjektu bit će izdana pisana Potvrda o pregledu mjesta izvođenja radova/isporuke robe, uz navođenje njegovih podataka, podataka o vremenu posjete mjesta izvođenja radova/isporuke robe, nazočnih predstavnika naručitelja i ponuditelja te njihovih potpisa.
Potvrda o pregledu mjesta izvođenja radova/isporuke robe mora biti priložena uz ponudu. Ponuda uz koju ne bude priložena Potvrda o pregledu mjesta izvođenja radova/isporuke robe će biti odbačena.
6.2. Odredbe koje se odnose na zajednicu ponuditelja

Zajednica ponuditelja može podnijeti zajedničku ponudu po ovom nadmetanja. Ponuda zajednice ponuditelja mora sadržavati podatke za svakog člana zajednice ponuditelja uz obveznu naznaku člana zajednice ponuditelja koji je ovlašten za komunikaciju s naručiteljem.
U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, ako zajednica ponuditelja ne odredi drugačije.

Odgovornost ponuditelja iz zajednice ponuditelja je solidarna.

6.3. Odredbe koje se odnose na podugovaratelje
Gospodarski subjekti koji namjeravaju dati dio ugovora o nabavi u podugovor jednom ili više podugovaratelja dužni su u ponudi navesti sljedeće podatke:

· Naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podugovaratelja, podatke o zakonskom zastupniku podugovaratelja i

· Predmet, količinu, vrijednost podugovora i postotni dio ugovora o nabavi koji se daje u podugovor.

Ako je odabrani ponuditelj dio ugovora o nabavi dao u podugovor, gore navedeni podaci moraju biti navedeni u ugovoru o nabavi. 
Naručitelj je obvezan neposredno plaćati podugovaratelja za izvedene radove, isporučenu robu ili obavljene usluge. Odabrani ponuditelj mora svom računu, odnosno situaciji priložiti račune, odnosno situacije svojih podugovaratelja koje je prethodno potvrdio. 
Sudjelovanje podugovaratelja ne utječe na odgovornost ponuditelja za izvršenje ugovora o nabavi. 
6.4. Uradci/dokumenti koji će se nakon završetka nabave vratiti ponuditeljima

Po završetku postupka nabave, ponuditeljima će biti vraćeno jamstvo za ozbiljnost ponude.

6.5. Obavijest o rezultatima

Odluka o odabiru ili Odluka o isključenju/odbijanju ponude ili Odluka o poništenju bit će poslana svim ponuditeljima koji su podnijeli ponudu, najkasnije u roku od 30 kalendarskih dana od isteka roka za podnošenje ponuda.
6.6. Rok, način i uvjeti plaćanja

Izvedeni radovi obračunavat će se na osnovi izmjere stvarno izvedenih količina radova, te po nadzornom inženjeru ovjerene građevinske knjige. Izvedene i ovjerene radove odabrani ponuditelj će obračunavati temeljem privremenih situacija i okončane situacije.

Privremene situacije odabrani ponuditelj ispostavlja nadzornom inženjeru u 5 primjeraka do 5. dana u mjesecu za radove izvedene u proteklom mjesecu. Situaciju na gradilištu ovjerava nadzorni inženjer u roku od 5 (pet) dana od dana primitka. Situaciju ovjerenu od strane nadzornog inženjera, odabrani ponuditelj dostavlja predstavniku naručitelja. Nesporni dio situacije, predstavnik naručitelja će ovjeriti u roku od 8 (osam) dana od dana ovjere nadzornog inženjera i tako ovjerenu situaciju naručitelj se obvezuje platiti u roku od maksimalno 15 dana od dana ovjere situacije od strane nadzornog inženjera.
6.7. Pojašnjenja i upotpunjavanja ponuda

U postupku pregleda i ocjene ponuda Naručitelj može pozvati ponuditelje da u primjerenom roku koji ne smije biti kraći od pet niti dulji od 15 kalendarskih dana pojašnjenjem ili upotpunjavanjem u vezi s dokumentima traženim u donosu na postojanje razloga isključenja i uvjete sposobnosti te certifikate o sukladnosti s određenim normama, uklone pogreške, nedostatke i nejasnoće koje se mogu ukloniti, pri čemu se pojašnjenje ili upotpunjavanje u vezi s navedenim dokumentima ne smatra izmjenom ponude.

U postupku pregleda i ocjene ponuda Naručitelj može pozvati ponuditelje da u roku koji ne smije biti kraći od pet niti duži od 10 kalendarskih dana pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude. 
6.8. Preuzimanje dokumentacije za nadmetanje
Obavijest o nabavi i Dokumentacija za nadmetanje je stavljena na raspolaganje putem internetske stranice Strukturnih fondova (www.strukturnifondovi.hr).
Krajnji rok za preuzimanje dokumentacije za nadmetanje je rok za podnošenje ponuda. Dokumentacija za nadmetanje se ne naplaćuje. 

6.9. Pojašnjenja dokumentacije za nadmetanje 
Za vrijeme roka za dostavu ponuda gospodarski subjekti mogu zahtijevati objašnjenja dokumentacije za nadmetanje, a naručitelj će odgovor staviti na raspolaganje na istim internetskim stranicama na kojima je dostupna i osnovna dokumentacija (www.strukturnifondovi.hr) bez navođenja podataka o podnositelju zahtjeva. Pod uvjetom da je zahtjev dostavljen pravodobno, naručitelj je obvezan odgovor staviti na raspolaganje najkasnije tijekom četvrtog dana prije dana u kojem ističe rok za dostavu ponuda. Zahtjev je pravodoban ako je dostavljen naručitelju najkasnije tijekom šestog dana prije dana u kojem ističe rok za dostavu ponuda.
Svi ponuditelji se upućuju da redovito prate objave na stranici Strukturnih fondova (www.strukturnifondovi.hr). Naručitelj ne snosi nikakvu odgovornost ukoliko ponuditelji nisu pravovremeno preuzeli pojašnjenja dokumentacije za nadmetanje.

6.10. Izmjene/dopune dokumentacije za nadmetanje

Tijekom roka za dostavu ponuda, naručitelj može iz bilo kojeg razloga izvršiti izmjene/dopune dokumentacije za nadmetanje. Eventualne izmjene/dopune dokumentacije za nadmetanje bit će stavljene na raspolaganje putem internetske stranice Strukturni fondovi (www.strukturnifondovi.hr).
Svi ponuditelji se upućuju da redovito prate objave na stranici i Strukturnih fondova (www.strukturnifondovi.hr). Naručitelj ne snosi nikakvu odgovornost ukoliko ponuditelji nisu pravovremeno preuzeli izmjene/dopune dokumentacije za nadmetanje.
6.11. Mogućnost izmjene ugovora u slučaju nepredvidljivih okolnosti 
U slučaju novonastalih uvjeta uzrokovanih nepredvidljivim okolnostima koje su nastupile nakon potpisa ugovora, te ako je ta promjena objektivno opravdana, naručitelj i odabrani ponuditelj će pristupiti izmjenama ugovora.
6.12. Predstavke 
Ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ove Dokumentacije za nadmetanje zbog kojeg je: 
· neopravdano isključen iz postupka nabave 
· njegova ponuda neopravdano odbijena, ili 
· evaluacija ponude protivna uvjetima i kriterijima Dokumentacije za nadmetanje i odredbama Postupaka nabave 
Predstavka se podnosi u pisanom obliku u roku od osam (8) dana od dana primitka Odluke o odabiru ili Odluke o poništenju i obavijesti, Posredničkom tijelu razine 2 (PT2) na adresu:
Fond za zaštitu okoliša i energetsku učinkovitost, Radnička cesta 80, 10 000 Zagreb 

Podnositelj mora presliku predstavke dostaviti Naručitelju istovremeno sa slanjem predstavke PT2.  Podnositelj mora u predstavci obrazložiti svoje navode. Podnošenje predstavke ne zaustavlja sklapanje ugovora o nabavi. 
Podnositelj predstavke koji je pretrpio štetu zbog povreda Postupaka nabave ima mogućnost naknade štete pred nadležnim sudom prema općim propisima o naknadi štete. 
PRILOZI

PRILOG 1 PONUDBENI LIST
Naručitelj: MEC d.o.o., Rade Končara 16/a, 40305 Nedelišće, OIB: 91208721053
Predmet nabave: izgradnja sunčane elektrane i zamjena rasvjete u proizvodnom pogonu
1. Ponuditelj: 

· Zajednica ponuditelja (zaokružiti)                       DA*                   NE

· Naziv Ponuditelja / nazivi svih članova zajednice:

.....................................................................................................................................

.....................................................................................................................................

.....................................................................................................................................
2. Opći podaci o Ponuditelju / članu Zajednice ponuditelja ovlaštenog za komunikaciju s Naručiteljem**: 
	Naziv Ponuditelja 
	

	Sjedište / adresa 
	

	OIB ili nacionalni identifikacijski broj prema zemlji sjedišta gospodarskog subjekta, ako je primjenjivo
	

	Broj računa/IBAN i banka
	

	Navod o tome je li ponuditelj u sustavu poreza na dodanu vrijednost (zaokružiti)
	DA                          NE  

	Adresa za dostavu pošte 
	

	Adresa e-pošte  
	

	Kontakt osoba Ponuditelja  
	

	Broj telefona 
	

	Broj faksa 
	


3. Cijena ponude i rok izvođenja radova/ isporuke robe
	Cijena ponude u HRK bez poreza na dodanu vrijednost 
	

	Iznos poreza na dodanu vrijednost 
	

	Cijena ponude u HRK s porezom na dodanu vrijednost 
	

	Rok izvođenja radova/isporuke robe (u kalendarskim danima)
	


4. Rok valjanosti ponude: 60 dana od dana isteka roka za dostavu ponuda
5. Podaci o podugovarateljima***
.................................................................................................................................................

.................................................................................................................................................

.................................................................................................................................................

 (upisati naziv i sjedište svih podugovaratelja kojima Ponuditelj namjerava ustupiti dio ugovora)

Datum:_________________

MP                                                Ponuditelj:

____________________

(potpis ovlaštene osobe)

Napomena:
*U slučaju Zajednice ponuditelja obvezno ponuditi i Prilog 2 kao obvezni dio Ponudbenog lista.

**U slučaju zajednice ponuditelja u točku 4. Upisuju se samo podaci za člana Zajednice ponuditelja ovlaštenog za komunikaciju s Naručiteljem, a podaci ostalih članova Zajednice ponuditelja upisuju se u Prilog 2 koji se prilaže uz ovaj Ponudbeni list i čini njegov sastavni dio.

***U slučaju angažiranja podugovaratelja ostali podaci o podugovarateljima i dijelu ugovora koji se daje u podugovor navode se u Prilogu 3 (Podaci o podugovarateljima) koji se prilaže uz ovaj Ponudbeni list i čini njegov sastavni dio.
PRILOG 2 - podaci o Zajednici ponuditelja (obavezno priložiti uz Prilog 1, samo u slučaju zajedničke ponude)

1. Naručitelj: MEC d.o.o., Rade Končara 16/a, 40305 Nedelišće, OIB: 91208721053
2. Predmet nabave: izgradnja sunčane elektrane i zamjena rasvjete u proizvodnom pogonu
3. Opći  podaci o  članovima Zajednice ponuditelja: 
	A.

	Naziv člana zajednice ponuditelja 
	

	Sjedište/adresa 
	

	OIB ili nacionalni identifikacijski broj prema zemlji sjedišta gospodarskog subjekta, ako je primjenjivo
	

	Broj računa/IBAN 
	

	Račun otvoren kod banke 
	

	Navod o tome je li Ponuditelj u sustavu poreza na dodanu vrijednost (zaokružiti)
	DA            NE 

	Adresa za dostavu pošte 
	

	Adresa e-pošte 
	

	Kontakt osoba Ponuditelja 
	

	Broj telefona 
	

	Broj faksa 
	

	Predmet, količina, vrijednost i postotni dio ugovora o javnoj nabavi koji će izvršavati 
	


	B.

	Naziv člana zajednice ponuditelja 
	

	Sjedište/adresa 
	

	OIB ili nacionalni identifikacijski broj prema zemlji sjedišta gospodarskog subjekta, ako je primjenjivo
	

	Broj računa/IBAN 
	

	Račun otvoren kod banke 
	

	Navod o tome je li Ponuditelj u sustavu poreza na dodanu vrijednost (zaokružiti)
	DA            NE 

	Adresa za dostavu pošte 
	

	Adresa e-pošte 
	

	Kontakt osoba Ponuditelja 
	

	Broj telefona 
	

	Broj faksa 
	

	Predmet, količina, vrijednost i postotni dio ugovora o javnoj nabavi koji će izvršavati 
	


4. Član Zajednice ponuditelja ovlašten za komunikaciju s Naručiteljem je: 
......................................................................................................................................................  

Članovi Zajednice ponuditelja:
a) .................................................................................................                                                                  

       (ime i  prezime, funkcija osobe ovlaštene za zastupanje)
M. P. 
   .........................................................................................................

          (potpis osobe ovlaštene za zastupanje)                                                                                                          
b) .................................................................................................                                                                  

       (ime i  prezime, funkcija osobe ovlaštene za zastupanje)
M. P. 
   .........................................................................................................

          (potpis osobe ovlaštene za zastupanje)
Napomena:

· U slučaju Zajednice ponuditelja, Prilog 2 se prilaže uz Ponudbeni list i čini njegov sastavni dio. 

· Ponudbenom listu  može se priložiti više Priloga 2 ukoliko ima više članova Zajednice ponuditelja od predviđenih u ovom obrascu. 
PRILOG 3  - podaci o podugovarateljima (obavezno priložiti uz Prilog 1, samo u slučaju ako ponuditelj namjerava dati dio ugovora podugovaratelju)
1. Naručitelj: MEC d.o.o., Rade Končara 16/a, 40305 Nedelišće, OIB: 91208721053
2. Predmet nabave: izgradnja sunčane elektrane i zamjena rasvjete u proizvodnom pogonu
3. Ponuditelj 

Naziv ponuditelja: ......................................................................................................................
Sjedište/adresa: ...........................................................................................................................
 4. Podaci o podugovarateljima (ako Ponuditelj namjerava dati dio ugovora u podugovor) 
	Naziv podugovaratelja 
	

	Sjedište 
	

	OIB ili nacionalni identifikacijski broj prema zemlji sjedišta gospodarskog subjekta, ako je primjenjivo
	

	Broj računa/IBAN 
	

	Račun otvoren kod banke 
	

	Zakonski zastupnik/ci podugovaratelja 
	

	Dio ugovora koji se daje u podugovor 
	

	Vrsta radova/roba/usluga
	

	Količina 
	

	Vrijednost (kn) 
	

	Postotni dio ugovora o javnoj nabavi koji se daje u podugovor 
	

	Mjesto i rok izvršenja
	


Datum …………………

  MP                                                Ponuditelj: 

                          _____________________
                             (potpis ovlaštene osobe)
     MP 
                                       Podugovaratelj:

                          _____________________

                             (potpis ovlaštene osobe)

Napomene:
· Ponuditelj koji ima namjeru ustupiti dio ugovora podugovaratelju obvezan je ispuniti Prilog 3 za svakog podugovaratelja te ih priložiti uz Ponudbeni list kao njegov sastavni dio. 

PRILOG 4 POPIS UGOVORA 
	Redni broj
	Predmet/naziv ugovora
	Naziv ugovorne strane
	Iznos (HRK bez PDV-a)
	Datum izvršenja

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


Datum: __________________

MP                                     Ponuditelj:

_______________________

                                                                                                             (potpis ovlaštene osobe)

PRILOG 5

IZJAVA O UKUPNOM POSLOVNOM PRIHODU
Ja, ________________________________________________________________________

                                             (ime i prezime, adresa, OIB)
kao osoba ovlaštena po zakonu za zastupanje gospodarskog subjekta 

__________________________________________________________________________

                                         (naziv i sjedište gospodarskog subjekta, OIB)

izjavljujem da je ukupni poslovni prihod za posljednje tri financijske godine sljedeći:

	RB
	Financijska godina
	Ukupni poslovni prihod

 ( u HRK)

	1.
	2015.
	

	2.
	2016.
	

	3.
	2017.
	


U ______________, dana___________              








MP                                     Ponuditelj:

_______________________









(potpis ovlaštene osobe)
PRILOG 6 IZJAVA O JAMSTVENOM ROKU

Ja, ________________________________________________________________________

(ime, prezime i OIB ili nacionalni identifikacijski broj ovlaštene osobe)

iz _________________________________________________________________________

(adresa)

kao ovlaštena osoba za zastupanje gospodarskog subjekta:

___________________________________________________________________________

(naziv, adresa i OIB gospodarskog subjekta)

izdajem jamstvo na izvedene radove i ostalu opremu na razdoblje od:

__________________________________________________________________________
(broj mjeseci jamstvenog roka)
od dana potpisivanja Zapisnika o preuzimanju.
Datum: __________________

MP                                     Ponuditelj:

_______________________

                                                                                                                 (potpis ovlaštene osobe)

PRILOG 7 TROŠKOVNIK

